section_heading: Nastanak i osobine
paragraph_text: mini|lijevo|<center>[[Giorgio Vasari s naslovnice njegove knjige Životi slavnih umjetnika iz 1568. <small>Vasari je bio maniristički slikar i arhitekt, te s ovim djelom (Biografije renesansnih umjetnika) jedan od prvih povjesničara umjetnosti.</small><center>]] mini|200px|<center>[[Jacopo Pontormo, Polaganje Krista u grob, 1525. – 28., ulje na platnu, 3,12x1,93 m, Crkva sv. Felicije, Firenca.<center>]] Otkriće novih putova prema Istoku, koji zaobilaze Mediteran, otkriće Amerike, pojava engleskog sukna na tržištu, priliv američkog zlata uzrokovali su propadanje talijanskih gradova i uzdizanje zapadnoeuropskih (prije svega Španjolci i Portugalci, potom Englezi i Francuzi), koji su iskoristili ekonomsku prednost svoga geografskog položaja za naglo bogaćenje. No, duhovna kriza u Italiji prisutna je i u čitavoj Europi kao rezultat dubokih društvenih promjena i nestanka jedinstvene, katoličke, feudalne Europe. Čak su i u svemiru otkrivena kretanja koja odstupaju od Kopernikove savršene simetrije kružnice (Tycho Brahe i Johannes Kepler), renesansna "divna simetrija" je izgubljena, otvara se i ruši.